11. ฐานะการเงินและผลการดำเนินงาน

11.1 ผลการดำเนินงาน

ปี 2555 บริษัท เอสวีไอ จำกัด (มหาชน) มียอดขายรวม ทั้งหมด 248 ล้านเหรียญสหรัฐ
หรือประมาณ 7,704
ล้านบาทส่งสัญญาณการฟื้นตัวอย่างเข้มแข็งจากความเสียหายเนื่องจากเหตุอุทกภัยในปลายปี 2554
กำลังการผลิตปัจจุบันอยู่ในระดับใกล้เคียงกับกำลังการผลิตก่อนเกิดอุทกภัย
โดยมียอดคำสั่งซื้อเดิมก่อนอุทกภัยและยอดคำสั่งซื้อเพิ่มจากลูกค้าเดิม
ประกอบกับมีลูกค้าใหม่ที่สำคัญหลายรายเริ่มมีคำสั่งซื้อช่วงปลายปี
และจะมีส่วนทำให้ยอดขายเติบโตขึ้นในปี 2556

เมื่อเทียบกับยอดขายปี 2553 ที่มียอดขายรวม 8,079 ล้านบาท ยอดขายปี 2555 ลดลงเป็นจำนวน
375 ล้านบาท เนื่องจากบริษัทฯเพิ่งเริ่มฟื้นตัวจากอุทกภัยตามที่กล่าวข้างต้น

กำไรเบื้องต้นรวมของทั้งปี 2555 มีจำนวน 720 ล้านบาท หรือร้อยละ 9.3 ของรายได้
ลดลงเป็นจำนวน 363 ล้านบาท และลดลงเป็นจำนวน 169
ล้านบาทเมื่อเปรียบเทียบกับกำไรเบื้องต้นรวมของปี 2554 และ ปี 2553 ตามลำดับ
สืบเนื่องจากกำลังการผลิตในครึ่งแรกของปียังมีจำกัดด้วยเครื่องจักรทะยอยเข้ามาติดตั้งแทนเครื่องจักรเดิมที่เสียหายจากอุทกภัยในปลายปี
2554 อีกทั้งได้รับผลกระทบจากค่าเงินบาทที่ผันผวน การเพิ่มขึ้นของค่าแรงขั้นต่ำ
และค่าเสื่อมราคาที่เพิ่มขึ้นด้วยมีเครื่องจักรใหม่เข้ามาแทนเครื่องจักรเดิม

ค่าใช้จ่ายในการขายและการบริหารเฉพาะของบริษัทฯ และงบการเงินรวมปี 2555 มีจำนวน 254
ล้านบาท และ 311 ล้านบาท หรือในอัตราร้อยละ 3.4 และ 4 ของรายได้ตามลำดับ
ค่าใช้จ่ายในการขายและการบริหารเฉพาะของบริษัทฯปี 2555 เมื่อเทียบกับปี 2554 และปี 2553
เพิ่มขึ้น 8 ล้านบาท และ 27 ล้านบาท ตามลำดับ
สืบเนื่องจากการตั้งสำรองการด้อยค่าของเงินลงทุนในบริษัทย่อย
และค่าที่ปรึกษาเกี่ยวกับการดำเนินการขอเงินทดแทนการความเสียหายจากอุทกภัย

กำไรสุทธิของบริษัทฯ และกำไรสุทธิตามงบการเงินรวมปี 2555 มีจำนวน 1,198 ล้านบาท และ
1,246 ล้านบาทตามลำดับ หรือคิดเป็นร้อยละ 16 ของรายได้
กำไรสุทธิตามงบการเงินรวมหากไม่รวมค่าสินไหมทดแทนชดเชยความเสียหายจากอุทกภัยจากบริษัทประกันภัยจำนวน
730 ล้านบาท จะมีจำนวน 516 ล้านบาท หรือคิดเป็นร้อยละ 7 ของรายได้
เมื่อเทียบกับงบการเงินรวมปี 2554 ซึ่งมีผลขาดทุนสุทธิจำนวน 1,275 ล้านบาท
และงบการเงินรวมปี 2553 ซึ่งมีผลกำไรสุทธิ จำนวน 735 ล้านบาท เนื่องจากปี 2555
บริษัทฯเริ่มฟื้นตัวจากความเสียหายจากอุทกภัยในปลายปี 2554
และยังไม่สามารถผลิตสินค้าได้เต็มกำลังเมื่อเปรียบเทียบกับปี 2553

11.2 ฐานะทางการเงิน

สินทรัพย์

ฐานะทางการเงินเฉพาะของบริษัทฯ และงบการเงินรวม ณ 31 ธันวาคม 2555
มียอดสินทรัพย์รวมทั้งสิ้นจำนวน 4,832 ล้านบาท และ 4,932 ล้านบาทตามลำดับ
เพิ่มขึ้นจากสิ้นปีก่อนเป็นจำนวน 864 ล้านบาท และ 978 ล้านบาท ตามลำดับ
ยอดสินทรัพย์ของงบการเฉพาะของบริษัทเพิ่มขึ้น สืบเนื่องจากการเพิ่มขึ้นของลูกหนี้การค้าจำนวน
868 ล้านบาท ด้วยยอดขายปลายปี 2555 เพิ่มขึ้น เมื่อเทียบกับยอดขายปลายปีก่อน

ฐานะทางการเงินเฉพาะของบริษัทฯและงบการเงินรวม ณ 31 ธันวาคม 2555 ลดลงจากสิ้นปี
2553 เป็นจำนวน 784 ล้านบาท และ 681 ล้านบาท ตามลำดับ
ยอดสินทรัพย์ของงบการเฉพาะของบริษัทลดลง
สืบเนื่องจากการลดลงของเงินสดและรายการเทียบเท่าเงินสดเป็นจำนวน 445 ล้านบาท
ลูกหนี้การค้าลดลงจำนวน 277 ล้านบาท ด้วยยอดขายปลายปี 2555 ลดลง เมื่อเทียบกับยอดขายปี
2553

สภาพคล่อง

ในปี 2555 บริษัทฯ มีกระแสเงินสดสุทธิจากกิจกรรมดำเนินงานของงบการเฉพาะบริษัทฯ และ
งบการเงินรวม จำนวน 212 ล้านบาท และ 163 ล้านบาท ลดลงจากปี 2554 เป็นจำนวน 785
ล้าน และ 873 ล้านบาท ตามลำดับเนื่องจาก มียอดลูกหนี้ และ สินค้าคงคลังเพิ่มขึ้น ด้วยปี 2554
ลูกหนี้การค้าได้ชำระค่าสินค้าก่อนกำหนดเพื่อช่วยเหลือบริษัทฯให้ฟื้นตัวจากอุทกภัย
และซื้อสินค้าคงคลังเพิ่มขึ้นในปี 2555 เพื่อทดแทนสินค้าคงคลังที่เสียหายจากอุทกภัย

เมื่อเทียบกับกระแสเงินสดสุทธิจากกิจกรรมดำเนินงานของงบการเฉพาะบริษัทฯ
และงบการเงินรวมปี 2553 ซึ่งมีจำนวน 333 ล้านบาท และ 340 ล้านบาท
ส่วนแตกต่างที่มีนัยสำคัญคือปี 2555 มียอดซื้อสินค้าและชำระค่าสินค้าให้เจ้าหนี้การค้ามากขึ้น

หนี้สิน

ยอดหนี้สินรวมของบริษัทฯและงบการเงินรวม มีจำนวน 2,275 ล้านบาท และ 2,415 ล้านบาท
ตามลำดับ ยอดหนี้สินงบการเงินรวมลดลงจากจำนวนหนี้สินรวมของสิ้นปีก่อนจำนวน 289 ล้านบาท
เนื่องด้วยเจ้าหนี้การค้าลดลงเป็นจำนวน 263 ล้านบาท
และบริษัทฯได้ชำระเงินกู้ระยะสั้นและระยะยาวเป็นจำนวนเงินสุทธิ จำนวน 90 ล้านบาท
โดยได้ชำระหนี้เงินกู้ที่เบิกในปี 2555 บางส่วน และเงินกู้ยกมาจากปีก่อน เป็นจำนวนเงินรวม
1,005 ล้านบาท โดยยอดเงินกู้ที่เบิกในปี 2555 เป็นจำนวน 916 ล้านบาท

เมื่อเทียบกับยอดหนี้สินรวมของบริษัทฯและงบการเงินรวมปี 2553 ซึ่งมีจำนวน 2,711 ล้านบาท
และ 2,767 ล้านบาท ยอดหนี้สินงบการเงินรวมปี 2555 ลดลงจากจำนวนหนี้สินรวมของปี 2553
จำนวน 352 ล้านบาท เนื่องด้วยเจ้าหนี้การค้าลดลงเป็นจำนวน 164 ล้านบาท
ประกอบกับเงินกู้ระยะสั้นและระยะยาวลดลงจำนวน 220 ล้านบาท

ส่วนของเจ้าของ

ส่วนของผู้ถือหุ้นงบเฉพาะกิจการและงบการเงินรวม ณ 31 ธันวาคม 2555 มีจำนวน 2,557
ล้านบาทและ 2,517 ล้านบาทตามลำดับ เพิ่มขึ้นจากสิ้นปีก่อนเป็นจำนวน 1,220 ล้านบาท และ
1,267 ล้านบาทตามลำดับ ซึ่งการเพิ่มส่วนของผู้ถือหุ้นของงบการเงินรวม
สืบเนื่องจากการเพิ่มขึ้นของกำไรสุทธิจากผลการดำเนินงานในปีนี้จำนวน 1,246 ล้านบาท
และการใช้สิทธิซื้อหุ้นสามัญของใบสำคัญแสดงสิทธิ (ESOP-5) จำนวน 21 ล้านบาท

เมื่อเปรียบเทียบกับปี 2553 ซึ่งมีส่วนของผู้ถือหุ้นงบเฉพาะกิจการและงบการเงินรวม จำนวน
2,905 ล้านบาท และ 2,846 ล้านบาท ปี 2555 ลดลงจากสิ้นปี 2553 เป็นจำนวน 348 ล้านบาท
และ 329 ล้านบาทตามลำดับ ซึ่งการลดลงส่วนของผู้ถือหุ้นของงบการเงินรวม
สืบเนื่องจากการตั้งสำรองค่าความเสียหายจากเหตุการณ์อุทกภัยในปี 2554 จำนวน 1,974
ล้านบาท โดยได้รับเงินทดแทนความเสียหายจากบริษัทประกันภัยเพียงบางส่วนในปี 2555
เป็นจำนวน 730 ล้านบาท
ซึ่งเงินทดแทนความเสียหายจากเหตุการณ์อุทกภัยส่วนที่เหลือจะต้องดำเนินการต่อไปในปี 2556

 งบการเงิน

สรุปรายงานการสอบบัญชี 

ผู้สอบบัญชีที่ได้รับความเห็นชอบของบริษัทฯ ในระยะ 3 ปีที่ผ่านมา สำหรับปีบัญชีสิ้นสุดวันที่ 31
ธันวาคม 2553 และปี 2554 ได้แก่ นางสาวรุ้งนภา เลิศสุวรรณกุล
ผู้สอบบัญชีรับอนุญาตเลขทะเบียน 3516 และปี 2555 ได้แก่ นายโสภณ เพิ่มศิริวัลลภ
ผู้สอบบัญชีรับอนุญาตเลขทะเบียน 3182 จากบริษัท สำนักงาน เอินส์ท แอนด์ ยัง จำกัด
โดยสามารถสรุปรายงานการสอบบัญชีได้ดังนี้

ผู้สอบบัญชีได้ตรวจสอบงบการเงินรวมของบริษัท เอสวีไอ จำกัด (มหาชน) และบริษัทย่อย
ซึ่งประกอบด้วย งบแสดงฐานะการเงินรวม ณ วันที่ 31 ธันวาคม 2555, 2554 และ 2553
งบกำไรขาดทุนรวม งบกำไรขาดทุนเบ็ดเสร็จรวม
งบแสดงการเปลี่ยนแปลงส่วนของผู้ถือหุ้นรวมและงบกระแสเงินสดรวมสำหรับปีสิ้นสุดวันเดียวกัน
รวมถึงหมายเหตุสรุปนโยบายการบัญชีที่สำคัญและหมายเหตุเรื่องอื่น ๆ
และได้ตรวจสอบงบการเงินเฉพาะกิจการของบริษัท เอสวีไอ จำกัด (มหาชน) ด้วยเช่นกัน
ซึ่งผู้บริหารเป็นผู้รับผิดชอบในการจัดทำและการนำเสนองบการเงินเหล่านี้โดยถูกต้องตามที่ควรตามมาตรฐานการรายงานทางการเงินและรับผิดชอบเกี่ยวกับการควบคุมภายในที่ผู้บริหารพิจารณาว่าจำเป็นเพื่อให้สามารถจัดทำงบการเงินที่ปราศจากการแสดงข้อมูลที่ขัดต่อข้อเท็จจริงอันเป็นสาระสำคัญไม่ว่าจะเกิดจากการทุจริตหรือข้อผิดพลาด
ส่วนผู้สอบบัญชีเป็นผู้รับผิดชอบในการแสดงความเห็นต่องบการเงินดังกล่าวจากผลการตรวจสอบของผู้สอบบัญชี
ผู้สอบบัญชีมิได้ตรวจสอบงบการเงินของบริษัทย่อยในต่างประเทศ
ตามที่กล่าวไว้ในหมายเหตุประกอบงบการเงินข้อ 12 ในงบการเงินรวม วันที่ 31 ธันวาคม 2555
และ2554 และข้อ 14 ในงบการเงินรวม วันที่ 31 ธันวาคม 2554 และ 2553 ของบริษัทฯ
ได้รวมงบการเงินของบริษัทย่อยดังกล่าวโดยรวมสินทรัพย์รวม ณ วันที่ 31 ธันวาคม 2555, 2554
และ2553 จำนวน 170 ล้านบาท 185 ล้านบาท และ 121 ล้านบาท
ตามลำดับและยอดรายได้รวมสำหรับปีสิ้นสุดวันเดียวกันของแต่ละปีจำนวน 334 ล้านบาท 122
ล้านบาท และ 136 ล้านบาทตามลำดับ งบการเงินของบริษัทย่อยดังกล่าวตรวจสอบโดยผู้สอบบัญชีอื่น
ซึ่งแสดงความเห็นอย่างไม่มีเงื่อนไข โดยผู้สอบได้รับรายงานการตรวจสอบของผู้สอบบัญชีเหล่านั้น
และความเห็นของผู้สอบบัญชีในส่วนที่เกี่ยวข้องกับจำนวนเงินของรายการต่างๆของบริษัทย่อยดังกล่าว
ซึ่งรวมอยู่ในงบการเงินรวมของบริษัทฯได้ถือตามรายงานของผู้สอบบัญชีอื่นเหล่านั้น

ผู้สอบบัญชีได้ปฏิบัติงานตรวจสอบตามมาตรฐานการสอบบัญชีที่รับรองทั่วไปซึ่งกำหนดให้ต้องวางแผนและปฏิบัติงานเพื่อให้ได้ความเชื่อมั่นอย่างมีเหตุผลว่างบการเงินแสดงข้อมูลที่ขัดต่อข้อเท็จจริงอันเป็นสาระสำคัญหรือไม่
การตรวจสอบรวมถึงการใช้วิธีการทดสอบหลักฐานประกอบรายการทั้งที่เป็นจำนวนเงินและการเปิดเผยข้อมูลในงบการเงิน
การประเมินความเหมาะสมของหลักการบัญชีที่กิจการใช้และประมาณการเกี่ยวกับรายการทางการเงินที่เป็นสาระสำคัญ
ซึ่งผู้บริหารเป็นผู้จัดทำขึ้น
ตลอดจนการประเมินถึงความเหมาะสมของการแสดงรายการที่นำเสนอในงบการเงินโดยรวม
โดยเชื่อว่าการตรวจสอบดังกล่าวประกอบกับรายงานของผู้สอบบัญชีอื่นที่กล่าวถึงในวรรคแรกให้ข้อสรุปที่เป็นเกณฑ์อย่างเหมาะสมในการแสดงความเห็นของผู้สอบบัญชี

จากการตรวจสอบของผู้สอบบัญชีและรายงานของผู้สอบบัญชีอื่น ผู้สอบบัญชีเห็นว่า
งบการเงินแสดงฐานะการเงิน ณ วันที่ 31 ธันวาคม 2555 2554 และ 2553
ผลการดำเนินงานและกระแสเงินสดสำหรับปีสิ้นสุดวันเดียวกันของแต่ละปีของบริษัท เอสวีไอ จำกัด
(มหาชน) และบริษัทย่อย และเฉพาะของบริษัท เอสวีไอ จำกัด (มหาชน)
โดยถูกต้องตามที่ควรในสาระสำคัญตามมาตรฐานการรายงานทางการเงิน

โดยมิได้เป็นการแสดงความเห็นอย่างมีเงื่อนไขต่องบการเงินข้างต้น
ผู้สอบบัญชีได้ให้สังเกตงบการเงินในปี 2554
เกี่ยวกับการปฏิบัติตามมาตรฐานการบัญชีฉบับปรับปรุงและมาตรฐานการบัญชีใหม่ที่ออกโดยสภาวิชาชีพบัญชี
และการที่บริษัทฯได้ประเมินความเสียหายของทรัพย์สินและบันทึกผลเสียหายจากเหตุการณ์อุทกภัย

นโยบายการบัญชีที่สำคัญ

การรับรู้รายได้

ขายสินค้า

รายได้จากการขายสินค้ารับรู้เมื่อบริษัทฯได้โอนความเสี่ยงและผลตอบแทนที่มีนัยสำคัญของความเป็นเจ้าของสินค้าให้กับผู้ซื้อแล้ว
รายได้จากการขายแสดงมูลค่าตามราคาในใบกำกับสินค้าโดย ไม่รวมภาษีมูลค่าเพิ่ม
สำหรับสินค้าที่ได้ส่งมอบหลังจากหักส่วนลดแล้ว

ดอกเบี้ยรับ

ดอกเบี้ยรับถือเป็นรายได้ตามเกณฑ์คงค้างโดยคำนึงถึงอัตราผลตอบแทนที่แท้จริง

เงินปันผลรับ

เงินปันผลรับถือเป็นรายได้เมื่อบริษัทฯมีสิทธิในการรับเงินปันผล

เงินสดและรายการเทียบเท่าเงินสด

เงินสดและรายการเทียบเท่าเงินสด หมายถึง เงินสดและเงินฝากธนาคาร
และเงินลงทุนระยะสั้นที่มีสภาพคล่องสูง ซึ่งถึงกำหนดจ่ายคืนภายในระยะเวลาไม่เกิน 3
เดือนนับจากวันที่ได้มาและไม่มีข้อจำกัดในการเบิกใช้

ลูกหนี้การค้า

ลูกหนี้การค้าแสดงมูลค่าตามจำนวนมูลค่าสุทธิที่จะได้รับ
บริษัทฯและบริษัทย่อยบันทึกค่าเผื่อหนี้สงสัยจะสูญสำหรับผลขาดทุนโดยประมาณที่อาจเกิดขึ้นจากการเก็บเงินจากลูกหนี้ไม่ได้
ซึ่งโดยทั่วไปพิจารณาจากประสบการณ์การเก็บเงินและการวิเคราะห์อายุหนี้

สินค้าคงเหลือ

สินค้าสำเร็จรูปและสินค้าระหว่างผลิตแสดงตามราคาทุนมาตรฐาน (ซึ่งใกล้เคียงกับต้นทุนจริง)
หรือมูลค่าสุทธิที่จะได้รับแล้วแต่ราคาใดจะต่ำกว่า
ราคาทุนดังกล่าวหมายถึงต้นทุนในการผลิตทั้งหมดรวมทั้งค่าโสหุ้ยโรงงานด้วย

วัตถุดิบ
วัสดุสิ้นเปลืองและอะไหล่แสดงมูลค่าตามราคาทุนถัวเฉลี่ยถ่วงน้ำหนักหรือมูลค่าสุทธิที่จะได้รับแล้วแต่ราคาใดจะต่ำกว่า
และจะถือเป็นส่วนหนึ่งของต้นทุนการผลิตเมื่อมีการเบิกใช้

เงินลงทุน

ก) เงินลงทุนในหลักทรัพย์เผื่อขายแสดงตามมูลค่ายุติธรรม
การเปลี่ยนแปลงในมูลค่ายุติธรรมของหลักทรัพย์ดังกล่าวบันทึกในกำไรขาดทุนเบ็ดเสร็จอื่น
และจะบันทึกในส่วนของกำไรหรือขาดทุนเมื่อได้จำหน่ายหลักทรัพย์นั้นออกไป

ข) เงินลงทุนในตราสารหนี้ที่จะครบกำหนดชำระในหนึ่งปีแสดงมูลค่าตามวิธีราคาทุนตัดจำหน่าย
บริษัทฯตัดบัญชีส่วนเกิน/รับรู้ส่วนต่ำกว่ามูลค่าตราสารหนี้ตามอัตราดอกเบี้ยที่แท้จริง
ซึ่งจำนวนที่ตัดจำหน่าย/รับรู้นี้จะแสดงเป็นรายการปรับกับดอกเบี้ยรับ

ค) เงินลงทุนในบริษัทย่อยที่แสดงอยู่ในงบการเงินเฉพาะกิจการแสดงมูลค่าตามวิธีราคาทุน

มูลค่ายุติธรรมของหน่วยลงทุนคำนวณจากมูลค่าสินทรัพย์สุทธิของหน่วยลงทุน

บริษัทฯใช้วิธีถัวเฉลี่ยถ่วงน้ำหนักในการคำนวณต้นทุนของเงินลงทุน

เมื่อมีการจำหน่ายเงินลงทุน ผลต่างระหว่างสิ่งตอบแทนสุทธิที่ได้รับกับมูลค่าตามบัญชีของเงินลงทุน
จะถูกบันทึกในส่วนของกำไรหรือขาดทุน

ที่ดิน อาคารและอุปกรณ์ และค่าเสื่อมราคา

ที่ดินแสดงมูลค่าตามราคาทุน
อาคารและอุปกรณ์แสดงมูลค่าตามราคาทุนหักค่าเสื่อมราคาสะสมและค่าเผื่อการด้อยค่าของสินทรัพย์
(ถ้ามี)

ค่าเสื่อมราคาของอาคารและอุปกรณ์คำนวณจากราคาทุนของสินทรัพย์โดยวิธีเส้นตรงตามอายุการให้ประโยชน์โดยประมาณดังนี้

  ---------------------------------------------- ------------------------
  อาคาร                                          20 ปี

  ส่วนปรับปรุงอาคารและที่ดิน                           5 ปี

  เครื่องจักรและอุปกรณ์                               3 - 10 ปี

  เครื่องตกแต่งติดตั้งและอุปกรณ์สำนักงาน                  5 - 10 ปี

  ยานพาหนะ                                       5 ปี
  ---------------------------------------------- ------------------------

ค่าเสื่อมราคารวมอยู่ในการคำนวณผลการดำเนินงาน

ไม่มีการคิดค่าเสื่อมราคาสำหรับที่ดิน งานระหว่างก่อสร้างและเครื่องจักรระหว่างติดตั้ง

บริษัทฯตัดรายการที่ดิน อาคาร และอุปกรณ์ ออกจากบัญชี
เมื่อจำหน่ายสินทรัพย์หรือคาดว่าจะไม่ได้รับประโยชน์เชิงเศรษฐกิจในอนาคตจากการใช้หรือการจำหน่ายสินทรัพย์
รายการผลกำไรหรือขาดทุนจากการจำหน่ายสินทรัพย์
จะรับรู้ในส่วนของกำไรหรือขาดทุนเมื่อบริษัทฯตัดรายการสินทรัพย์นั้นออกจากบัญชี

สินทรัพย์ไม่มีตัวตน

บริษัทฯบันทึกต้นทุนเริ่มแรกของสินทรัพย์ไม่มีตัวตนตามราคาทุน ภายหลังการรับรู้รายการเริ่มแรก
สินทรัพย์ไม่มีตัวตนแสดงมูลค่าตามราคาทุนหักค่าตัดจำหน่ายสะสมและค่าเผื่อการด้อยค่าสะสม (ถ้ามี)
ของสินทรัพย์นั้น
บริษัทฯตัดจำหน่ายสินทรัพย์ไม่มีตัวตนที่มีอายุการให้ประโยชน์จำกัดอย่างมีระบบตลอดอายุการให้ประโยชน์เชิงเศรษฐกิจของสินทรัพย์นั้น
และจะประเมินการด้อยค่าของสินทรัพย์ดังกล่าวเมื่อมีข้อบ่งชี้ว่าสินทรัพย์นั้นเกิดการด้อยค่า
บริษัทฯจะทบทวนระยะเวลาการตัดจำหน่ายและวิธีการตัดจำหน่ายของสินทรัพย์ไม่มีตัวตนดังกล่าวทุกสิ้นปีเป็น
อย่างน้อย ค่าตัดจำหน่ายรับรู้เป็นค่าใช้จ่ายในส่วนของกำไรหรือขาดทุน

สินทรัพย์ไม่มีตัวตนที่มีอายุการให้ประโยชน์จำกัดมีดังนี้

  อายุการให้ประโยชน์

  คอมพิวเตอร์ซอฟท์แวร์ 5 ปี

รายการธุรกิจกับบุคคลหรือกิจการที่เกี่ยวข้องกัน

บุคคลหรือกิจการที่เกี่ยวข้องกันกับบริษัทฯ หมายถึง บุคคลหรือกิจการที่มีอำนาจควบคุมบริษัทฯ
หรือถูกบริษัทฯควบคุมไม่ว่าจะเป็นโดยทางตรงหรือทางอ้อม
หรืออยู่ภายใต้การควบคุมเดียวกันกับบริษัทฯ

นอกจากนี้บุคคลหรือกิจการที่เกี่ยวข้องกันยังหมายรวมถึงบุคคลที่มีสิทธิออกเสียงโดยทางตรงหรือทางอ้อมซึ่งทำให้มีอิทธิพลอย่างเป็นสาระสำคัญต่อบริษัทฯ
ผู้บริหารสำคัญ
กรรมการหรือพนักงานของบริษัทฯที่มีอำนาจในการวางแผนและควบคุมการดำเนินงานของบริษัทฯ

สัญญาเช่าระยะยาว

สัญญาเช่าอุปกรณ์ที่ความเสี่ยงและผลตอบแทนของความเป็นเจ้าของส่วนใหญ่ได้โอนไปให้กับ
ผู้เช่าถือเป็นสัญญาเช่าการเงิน
สัญญาเช่าการเงินจะบันทึกเป็นรายจ่ายฝ่ายทุนด้วยมูลค่ายุติธรรมของสินทรัพย์ที่เช่าหรือมูลค่าปัจจุบันสุทธิของจำนวนเงินที่ต้องจ่ายตามสัญญาเช่าแล้วแต่มูลค่าใดจะต่ำกว่า
ภาระผูกพันตามสัญญาเช่าหักค่าใช้จ่ายทางการเงินจะบันทึกเป็นหนี้สินระยะยาว
ส่วนดอกเบี้ยจ่ายจะบันทึกในส่วนของกำไรหรือขาดทุนตลอดอายุของสัญญาเช่า สินทรัพย์ที่ได้มา
ตามสัญญาเช่าการเงินจะคิดค่าเสื่อมราคาตลอดอายุการใช้งานของสินทรัพย์ที่เช่า
หรืออายุของสัญญาเช่า แล้วแต่ระยะเวลาใดจะต่ำกว่า

สัญญาเช่าที่ดิน อาคาร
และอุปกรณ์ที่ความเสี่ยงและผลตอบแทนของความเป็นเจ้าของส่วนใหญ่ไม่ได้โอนไปให้กับผู้เช่าถือเป็นสัญญาเช่าดำเนินงาน
จำนวนเงินที่จ่ายตามสัญญาเช่าดำเนินงานรับรู้เป็นค่าใช้จ่ายในส่วนของกำไรหรือขาดทุนตามวิธีเส้นตรงตลอดอายุของสัญญาเช่า

เงินตราต่างประเทศ

รายการที่เป็นเงินตราต่างประเทศแปลงค่าเป็นเงินบาทโดยใช้อัตราแลกเปลี่ยน ณ วันที่เกิดรายการ
สินทรัพย์และหนี้สินที่เป็นตัวเงินซึ่งอยู่ในสกุลเงินตราต่างประเทศได้แปลงค่าเป็นเงินบาทโดยใช้อัตราแลกเปลี่ยน
ณ วันสิ้นรอบระยะเวลารายงาน
หรือหากเป็นรายการที่ได้มีการทำสัญญาตกลงอัตราแลกเปลี่ยนล่วงหน้าไว้
ก็จะแปลงค่าโดยใช้อัตราแลกเปลี่ยนที่ตกลงล่วงหน้านั้น

กำไรและขาดทุนที่เกิดจากการเปลี่ยนแปลงในอัตราแลกเปลี่ยนได้รวมอยู่ในการคำนวณผลการดำเนินงาน

การด้อยค่าของสินทรัพย์

ทุกวันสิ้นรอบระยะเวลารายงาน บริษัทฯจะทำการประเมินการด้อยค่าของที่ดิน
อาคารและอุปกรณ์หรือสินทรัพย์ที่ไม่มีตัวตนอื่นของบริษัทฯหากมีข้อบ่งชี้ว่าสินทรัพย์ดังกล่าวอาจด้อยค่า
บริษัทฯรับรู้ขาดทุนจากการด้อยค่าเมื่อมูลค่าที่คาดว่าจะได้รับคืนของสินทรัพย์มีมูลค่าต่ำกว่ามูลค่าตามบัญชีของสินทรัพย์นั้น
ทั้งนี้มูลค่าที่คาดว่าจะได้รับคืนหมายถึงมูลค่ายุติธรรมหักต้นทุนในการขายของสินทรัพย์หรือมูลค่าจากการใช้สินทรัพย์แล้วแต่ราคาใดจะสูงกว่า
ในการประเมินมูลค่าจากการใช้สินทรัพย์
บริษัทฯประมาณการกระแสเงินสดในอนาคตที่กิจการคาดว่าจะได้รับจากสินทรัพย์และคำนวณคิดลดเป็นมูลค่าปัจจุบันโดยใช้อัตราคิดลดก่อนภาษีที่สะท้อนถึงการประเมินความเสี่ยงในสภาพตลาดปัจจุบันของเงินสดตามระยะเวลาและความเสี่ยงซึ่งเป็นลักษณะเฉพาะของสินทรัพย์ที่กำลังพิจารณาอยู่
ในการประเมินมูลค่ายุติธรรมหักต้นทุนในการขาย
บริษัทฯใช้แบบจำลองการประเมินมูลค่าที่ดีที่สุดซึ่งเหมาะสมกับสินทรัพย์
ซึ่งสะท้อนถึงจำนวนเงินที่กิจการสามารถจะได้มาจากการจำหน่ายสินทรัพย์หักด้วยต้นทุนในการจำหน่าย
โดยการจำหน่ายนั้นผู้ซื้อกับผู้ขายมีความรอบรู้และเต็มใจในการแลกเปลี่ยนและสามารถต่อรองราคากันได้อย่างเป็นอิสระในลักษณะของ
ผู้ที่ไม่มีความเกี่ยวข้องกัน

บริษัทฯจะรับรู้รายการขาดทุนจากการด้อยค่าในส่วนของกำไรหรือขาดทุน

หุ้นสามัญซื้อคืน

หุ้นสามัญซื้อคืนแสดงมูลค่าในงบแสดงฐานะการเงินด้วยราคาทุนและแสดงเป็นรายการหักจากส่วนของผู้ถือหุ้นทั้งหมด
หากราคาขายของหุ้นทุนซื้อคืนสูงกว่าราคาซื้อหุ้นทุนซื้อคืน
บริษัทฯจะรับรู้ผลต่างเข้าบัญชีส่วนเกินมูลค่าหุ้นทุนซื้อคืนและหากราคาขายของหุ้นทุนซื้อคืนต่ำกว่าราคาซื้อหุ้นทุนซื้อคืน
บริษัทฯจะนำผลต่างหักจากส่วนเกินมูลค่าหุ้นทุนซื้อคืนให้หมดไปก่อน
แล้วจึงนำผลต่างที่เหลืออยู่ไปหักจากบัญชีกำไรสะสม

บริษัทฯใช้วิธีถัวเฉลี่ยถ่วงน้ำหนักในการคำนวณต้นทุนต่อหน่วย

ผลประโยชน์พนักงาน

ผลประโยชน์ระยะสั้นของพนักงาน

บริษัทฯรับรู้ เงินเดือน ค่าจ้าง โบนัส
และเงินสมทบกองทุนประกันสังคมเป็นค่าใช้จ่ายเมื่อเกิดรายการ

ผลประโยชน์หลังออกจากงานของพนักงาน

โครงการสมทบเงิน

บริษัทฯและพนักงานได้ร่วมกันจัดตั้งกองทุนสำรองเลี้ยงชีพ
ซึ่งประกอบด้วยเงินที่พนักงานจ่ายสะสมและเงินที่บริษัทฯจ่ายสมทบให้เป็นรายเดือน
สินทรัพย์ของกองทุนสำรองเลี้ยงชีพได้แยกออกจากสินทรัพย์ของบริษัทฯ
เงินที่บริษัทฯจ่ายสมทบกองทุนสำรองเลี้ยงชีพบันทึกเป็นค่าใช้จ่ายในปีที่เกิดรายการ

โครงการผลประโยชน์หลังออกจากงาน

บริษัทฯมีภาระสำหรับเงินชดเชยที่ต้องจ่ายให้แก่พนักงานเมื่อออกจากงานตามกฎหมายแรงงาน
ซึ่งบริษัทฯ ถือว่าเงินชดเชยดังกล่าวเป็นโครงการผลประโยชน์หลังออกจากงานสำหรับพนักงาน

บริษัทฯคำนวณหนี้สินตามโครงการผลประโยชน์หลังออกจากงานของ
โดยใช้วิธีคิดลดแต่ละหน่วยที่ประมาณการไว้ (Projected Unit Credit Method)
โดยผู้เชี่ยวชาญอิสระได้ทำการประเมินภาระผูกพันดังกล่าวตามหลักคณิตศาสตร์ประกันภัย

ผลกำไรหรือขาดทุนจากการประมาณการตามหลักคณิตศาสตร์ประกันภัย
สำหรับโครงการผลประโยชน์หลังออกจากงานของพนักงานจะบันทึกรับรู้ทันทีในส่วนของกำไรหรือขาดทุน

ในการปฏิบัติตามมาตรฐานการบัญชี ฉบับที่ 19 เรื่อง ผลประโยชน์ของพนักงาน เป็นครั้งแรก ในปี
2554 บริษัทฯ เลือกรับรู้หนี้สินในช่วงการเปลี่ยนแปลงที่มากกว่าหนี้สินที่รับรู้ ณ
วันเดียวกันตามนโยบายการบัญชีเดิม โดยบันทึกเป็นค่าใช้จ่ายในกำไรหรือขาดทุนสำหรับปี 2554

ประมาณการหนี้สิน

บริษัทฯบันทึกประมาณการหนี้สินไว้ในบัญชีเมื่อมีภาระผูกพันซึ่งเป็นผลมาจากเหตุการณ์ในอดีตได้เกิดขึ้นแล้ว
และมีความเป็นไปได้ค่อนข้างแน่นอนว่าบริษัทฯจะเสียทรัพยากรเชิงเศรษฐกิจเพื่อปลดเปลื้องชำระภาระผูกพันนั้น
และบริษัทฯสามารถประมาณมูลค่าภาระผูกพันนั้นได้อย่างน่าเชื่อถือ

ภาษีเงินได้

บริษัทฯบันทึกภาษีเงินได้ตามจำนวนที่คาดว่าจะจ่ายให้กับหน่วยงานจัดเก็บภาษีของรัฐ
โดยคำนวณจากกำไรทางภาษีของกิจการที่ไม่ได้รับการส่งเสริมการลงทุนตามหลักเกณฑ์ที่กำหนดในกฎหมายภาษีอากร
บริษัทย่อยในต่างประเทศบันทึกภาษีเงินได้โดยคำนวณจากกำไรทางภาษีตามกฎหมายภาษีอากรของประเทศเหล่านั้น

ตราสารอนุพันธ์

สัญญาซื้อขายเงินตราต่างประเทศล่วงหน้า

ลูกหนี้และเจ้าหนี้ตามสัญญาซื้อขายเงินตราต่างประเทศล่วงหน้าจะถูกแปลงค่าตามอัตราแลกเปลี่ยน ณ
วันสิ้นรอบระยะเวลารายงาน
กำไรขาดทุนที่ยังไม่เกิดขึ้นจากการแปลงค่าเงินตราต่างประเทศดังกล่าวจะถูกบันทึกในส่วนของกำไรหรือขาดทุน
ส่วนเกินหรือส่วนลดที่เกิดขึ้นจากการทำสัญญาจะถูกตัดจำหน่ายด้วยวิธีเส้นตรงตามอายุของสัญญา

สัญญาแลกเปลี่ยนอัตราดอกเบี้ย

บริษัทฯรับรู้จำนวนสุทธิของดอกเบี้ยที่ได้รับจาก/จ่ายให้แก่คู่สัญญาตามสัญญาแลกเปลี่ยนอัตราดอกเบี้ยเป็นรายได้/ค่าใช้จ่ายตามเกณฑ์คงค้าง

สัญญาใช้สิทธิเลือกซื้อขายเงินตราต่างประเทศ

จำนวนเงินที่บริษัทฯทำสัญญาใช้สิทธิเลือกซื้อขายเงินตราต่างประเทศเพื่อป้องกันความเสี่ยงที่เกิดจากการผันผวนของอัตราแลกเปลี่ยนในตลาด
ไม่ได้รับรู้เป็นสินทรัพย์หรือหนี้สิน ณ วันทำสัญญา อย่างไรก็ตาม
ค่าธรรมเนียมที่บริษัทฯจะไดัรับหรือจ่ายจากการทำสัญญาดังกล่าวจะทยอยตัดจำหน่ายโดยใช้วิธีเส้นตรงตลอดอายุของสัญญานั้น

การใช้ดุลยพินิจและประมาณการทางบัญชีที่สำคัญ

ในการจัดทำงบการเงินตามมาตรฐานการรายงานทางการเงิน
ฝ่ายบริหารจำเป็นต้องใช้ดุลยพินิจและการประมาณการในเรื่องที่มีความไม่แน่นอนเสมอ
การใช้ดุลยพินิจและการประมาณการดังกล่าวนี้ส่งผลกระทบต่อจำนวนเงินที่แสดงในงบการเงินและต่อข้อมูลที่แสดงในหมายเหตุประกอบงบการเงิน
ผลที่เกิดขึ้นจริงอาจแตกต่างไปจากจำนวนที่ประมาณการไว้
การใช้ดุลยพินิจและการประมาณการทางบัญชีที่สำคัญมีดังนี้

สัญญาเช่า

ในการพิจารณาประเภทของสัญญาเช่าว่าเป็นสัญญาเช่าดำเนินงานหรือสัญญาเช่าทางการเงิน
ฝ่ายบริหารได้ใช้ดุลยพินิจในการประเมินเงื่อนไขและรายละเอียดของสัญญาเพื่อพิจารณาว่า
บริษัทฯได้โอนหรือรับโอนความเสี่ยงและผลประโยชน์ในสินทรัพย์ที่เช่าดังกล่าวแล้วหรือไม่

ค่าเผื่อหนี้สงสัยจะสูญของลูกหนี้

ในการประมาณค่าเผื่อหนี้สงสัยจะสูญของลูกหนี้
ฝ่ายบริหารจำเป็นต้องใช้ดุลยพินิจในการประมาณการผลขาดทุนที่คาดว่าจะเกิดขึ้นจากลูกหนี้แต่ละราย
โดยคำนึงถึงประสบการณ์การเก็บเงินในอดีต
อายุของหนี้ที่คงค้างและสภาวะเศรษฐกิจที่เป็นอยู่ในขณะนั้น เป็นต้น

มูลค่ายุติธรรมของเครื่องมือทางการเงิน

ในการประเมินมูลค่ายุติธรรมของเครื่องมือทางการเงินที่ไม่มีการซื้อขายในตลาดและไม่สามารถหาราคาได้ในตลาดซื้อขายคล่อง
ฝ่ายบริหารต้องใช้ดุลยพินิจในการประมาณมูลค่ายุติธรรมของเครื่องมือทางการเงินดังกล่าว
โดยใช้เทคนิคและแบบจำลองการประเมินมูลค่า
ซึ่งตัวแปรที่ใช้ในแบบจำลองมาจากการเทียบเคียงกับตัวแปรที่มีอยู่ในตลาด โดยคำนึงถึงสภาพคล่อง
ข้อมูลความสัมพันธ์ และการเปลี่ยนแปลงของมูลค่าของเครื่องมือทางการเงินในระยะยาว

ค่าเผื่อการด้อยค่าของเงินลงทุนในหลักทรัพย์

บริษัทฯจะตั้งค่าเผื่อการด้อยค่าของเงินลงทุนในหลักทรัพย์เผื่อขายเมื่อมูลค่ายุติธรรมของเงินลงทุนดังกล่าวได้ลดลงอย่างมีสาระสำคัญและเป็นระยะเวลานานหรือเมื่อมีข้อบ่งชี้ของการด้อยค่า
การที่จะสรุปว่าเงินลงทุนดังกล่าวได้ลดลงอย่างมีสาระสำคัญหรือเป็นระยะเวลานานหรือไม่นั้นจำเป็นต้องใช้ดุลยพินิจของฝ่ายบริหาร

ค่าเผื่อการลดลงของมูลค่าสินค้าคงเหลือ

ในการประมาณค่าเผื่อการลดลงของมูลค่าสินค้าคงเหลือ
ฝ่ายบริหารได้ใช้ดุลยพินิจในการประมาณการ ผลขาดทุนที่คาดว่าจะเกิดขึ้นจากสินค้าคงเหลือ
โดยค่าเผื่อการลดลงของมูลค่าสุทธิที่จะได้รับ
พิจารณาจากราคาที่คาดว่าจะขายได้ตามปกติของธุรกิจหักด้วยค่าใช้จ่ายในการขายสินค้านั้นและ
ค่าเผื่อสำหรับสินค้าเก่าล้าสมัย
เคลื่อนไหวช้าหรือเสื่อมคุณภาพพิจารณาจากอายุโดยประมาณของสินค้าแต่ละชนิดและการเปลี่ยนแปลงของเทคโนโลยีในปัจจุบัน

ที่ดิน อาคารและอุปกรณ์และค่าเสื่อมราคา

ในการคำนวณค่าเสื่อมราคาของอาคารและอุปกรณ์
ฝ่ายบริหารจำเป็นต้องทำการประมาณอายุการให้ประโยชน์และมูลค่าคงเหลือเมื่อเลิกใช้งานของอาคารและอุปกรณ์
และต้องทบทวนอายุการ ให้ประโยชน์และมูลค่าคงเหลือใหม่หากมีการเปลี่ยนแปลงเกิดขึ้น

นอกจากนี้ฝ่ายบริหารจำเป็นต้องสอบทานการด้อยค่าของที่ดิน
อาคารและอุปกรณ์ในแต่ละช่วงเวลาและบันทึกขาดทุนจากการด้อยค่าหากคาดว่ามูลค่าที่คาดว่าจะได้รับคืนต่ำกว่ามูลค่าตามบัญชีของสินทรัพย์นั้น
ในการนี้ฝ่ายบริหารจำเป็นต้องใช้ดุลยพินิจที่เกี่ยวข้องกับการคาดการณ์รายได้และค่าใช้จ่ายในอนาคตซึ่งเกี่ยวเนื่องกับสินทรัพย์นั้น

ผลประโยชน์หลังออกจากงานของพนักงานตามโครงการผลประโยชน์

หนี้สินตามโครงการผลประโยชน์หลังออกจากงานของพนักงาน
ประมาณขึ้นตามหลักคณิตศาสตร์ประกันภัย ซึ่งต้องอาศัยข้อสมมติฐานต่าง ๆในการประมาณการนั้น
เช่น อัตราคิดลด อัตราการขึ้นเงินเดือนในอนาคต อัตรามรณะ
และอัตราการเปลี่ยนแปลงในจำนวนพนักงาน เป็นต้น

คดีฟ้องร้อง

บริษัทฯมีหนี้สินที่อาจจะเกิดขึ้นจากการถูกฟ้องร้องเรียกค่าเสียหาย
ซึ่งฝ่ายบริหารได้ใช้ดุลยพินิจในการประเมินผลของคดีที่ถูกฟ้องร้องแล้วและได้บันทึกประมาณการหนี้สินดังกล่าวแล้ว
ณ วันสิ้นรอบระยะเวลารายงานตามที่กล่าวไว้ในหมายเหตุประกอบงบการเงินข้อ 30.4

11.3.2 ตารางสรุปงบการเงิน

1.  ตารางแสดงรายการงบดุล งบกำไรขาดทุน และ งบกระแสเงินสด
    โดยเปรียบเทียบในระยะเวลา 3 ปี

  งบแสดงฐานะการเงิน

  บริษัท เอสวีไอ จำกัด (มหาชน)

  ณ วันที่ 31 ธันวาคม

  งบการเงินรวม

  (หน่วย: บาท)

[]

  งบแสดงฐานะการเงิน(ต่อ)

  บริษัท เอสวีไอ จำกัด (มหาชน)

  ณ วันที่ 31 ธันวาคม

  งบการเงินรวม

  (หน่วย: บาท)

[]

งบแสดงฐานะการเงิน(ต่อ)

  บริษัท เอสวีไอ จำกัด (มหาชน)

  ณ วันที่ 31 ธันวาคม

  งบการเงินรวม

  (หน่วย: บาท)

[]

งบกำไรขาดทุน

บริษัท เอสวีไอ จำกัด (มหาชน) สำหรับปีสิ้นสุดวันที่ 31 ธันวาคม

งบการเงินรวม

(หน่วย : บาท)

  []

งบกระแสเงินสด

บริษัท เอสวีไอ จำกัด (มหาชน) สำหรับปีสิ้นสุดวันที่ 31 ธันวาคม

งบการเงินรวม

(หน่วย : บาท)

[]

งบกระแสเงินสด (ต่อ)

บริษัท เอสวีไอ จำกัด (มหาชน) สำหรับแต่ละปี สิ้นสุดวันที่ 31 ธันวาคม

งบการเงินรวม

(หน่วย : บาท)

[]

ผู้สอบบัญชีและค่าตอบแทนของผู้สอบบัญชี

  สำนักงานสอบบัญชีของบริษัทฯ และบริษัทย่อยมี 3 แห่ง ดังนี้

1.  บริษัท สำนักงาน เอินส์ท แอนด์ ยัง จำกัด

  เป็นผู้สอบบัญชีของบริษัท เอสวีไอ จำกัด (มหาชน) และ GLOBE VISION COMPANY LIMITED

  ชื่อผู้สอบบัญชี : นายโสภณ เพิ่มศิริวัลลภ

  เลขทะเบียนผู้สอบบัญชี : 3182

2.  Yau Wai Ching Certified Public Accountant.

  เป็นผู้สอบบัญชีของ SVI CHINA LIMITED และ SHI WEI Electronics (Hong Kong)

  ชื่อผู้สอบบัญชี : Yau Wai Ching

  เลขทะเบียนผู้สอบบัญชี : P05128

3.  Moores Rowland

  เป็นผู้สอบบัญชีของ SVI ELECTRONICS (TIANJIN) COMPANY LIMITED

  ชื่อผู้สอบบัญชี : Calvin Yang และ Steven Jing

  เลขทะเบียนผู้สอบบัญชี : 410000150001 (Calvin Yang), 410000010048 (Steven
  Jing)

4.  Nejstgaard & Vetlov

  เป็นผู้สอบบัญชีของ SVI A/S

  ชื่อผู้สอบบัญชี : John Bagger - Petersen

5.  Braintec CPA Firm

  เป็นผู้สอบบัญชีของ Northtec Co., Ltd.

  ชื่อผู้สอบบัญชี : John Bagger - Petersen

  ชื่อผู้สอบบัญชี : Ms. Fang Lan-Lo

  ในรอบบัญชีสิ้นสุด ณ วันที่ 31 ธันวาคม 2555 บริษัท เอสวีไอ จำกัด (มหาชน) และ
  บริษัทย่อยได้จ่ายค่าตอบแทนผู้สอบบัญชีดังนี้

  (หน่วย : บาท)

+-------------+-------+------+-----+--------+--------+-------+------+
| ค่าตอบแทน    | บมจ.  | G    | SVI | SVI    | SHI    | SVI   | Nort |
|             |       | lobe | Ch  | Elect  | WEI    | A/S   | htec |
| ผู้สอบบัญชี     | เ     |      | ina | ronics | Elect  |       |      |
|             | อสวีไอ | Vi   |     | (Ti    | ronics |       | Co., |
| ปี 2553      |       | sion | L   | anjin) |        |       | Ltd  |
|             |       |      | td. |        | (Hong  |       |      |
|             |       | Co., |     | Co.,   | Kong)  |       |      |
|             |       | Ltd. |     | Ltd.   |        |       |      |
+-------------+-------+------+-----+--------+--------+-------+------+
| ค่าสอบบัญชี    | 1,17  | 50   | 1   | 5      | 1      | 43    | 313  |
|             | 0,000 | ,000 | 04, | 02,888 | 32,257 | 7,315 | ,228 |
|             |       |      | 203 |        |        |       |      |
+-------------+-------+------+-----+--------+--------+-------+------+
| ค่าตรว       | 25    | ไม่มี  | ไม่มี | ไม่มี    | ไม่มี    | ไม่มี   | ไม่มี  |
| จสอบโครงการ | 0,000 |      |     |        |        |       |      |
|             |       |      |     |        |        |       |      |
| ที่ได้รับส่ง     |       |      |     |        |        |       |      |
| เสริมการลงทุน |       |      |     |        |        |       |      |
+-------------+-------+------+-----+--------+--------+-------+------+
| ค่าบริการอื่น   | ไม่มี   | ไม่มี  | ไม่มี | ไม่มี    | ไม่มี    | ไม่มี   | ไม่มี  |
+-------------+-------+------+-----+--------+--------+-------+------+
| ค่าบ         | ไม่มี   | ไม่มี  | ไม่มี | ไม่มี    | ไม่มี    | ไม่มี   | ไม่มี  |
| ริการอื่นที่จะต้อ |       |      |     |        |        |       |      |
| งจ่ายในอนาคต |       |      |     |        |        |       |      |
+-------------+-------+------+-----+--------+--------+-------+------+